6. ΝΟΜΟΘΕΤΙΚΟΝ ΔΙΑΤΑΓΜΑ της 4/14 Οκτ. 1927 (ΦΕΚ Α΄ 221) Περί εξουσιοδοτήσεως εις τον Υπουργόν των Στρατιωτικών της εκποιήσεως η αντικαταστάσεως υλικού του Στρατού κλπ. Άρθρ.1.-Επιτρέπεται εις τον Υπουργόν  των Στρατιωτικών να εκποιή κατά τας ισχυούσας διατάξεις η ν΄ αντικαθιστά δι΄ ανταλλαγής παντοειδές υλικόν του Στρατού εύχρηστον μεν, αλλά μη χρησιμοποιήσιμον λόγω ανομοιογενείας και μη δυνάμενον να επισκευασθή ή να συμπληρωθή ελλείψει ανταλλακτικών, ως επίσης και κτήνη του Στρατού, ουχί μεν άχρηστα, αλλά λόγω της σωματικής διαπλάσεως των, μη όντα κατάλληλα δι΄ οιανδήποτε Στρατιωτικήν υπηρεσίαν. (Αντί για τη σελ. 635)  Σελ. 635(α) Τεύχος 1387 Σελ. 47 Κατ΄ εξαίρεσιν δύναται ο Υπουργός των Στρατιωτικών δια λόγους γενικωτέρας σκοπιμότητος μετά γνώμην του Αρχηγού του Γενικού Επιτελείου και μετ΄ απόφασιν του Υπουργικού Συμβουλίου, να εκποιή ή ανταλλάσση τοιούτον υλικόν χωρίς να τηρηθώσιν αι νόμιμαι διατυπώσεις. Το κατώτατον όριον τιμής των εκποιουμένων ή ανταλλασσομένων ειδών υλικού καθορίζει Επιτροπή οριζομένη υπό του Υπουργού των Στρατιωτικών. Η γνώμη της Επιτροπής ταύτης τυγχάνει συμβουλευτική δια τον Υπουργόν των Στρατιωτικών. Το εκ της εκποιήσεως εισπραττόμενον ποσόν κατατίθεται εις την Εθνικήν Τράπεζαν της Ελλάδος και διατίθεται τούτο κατά τα κεκανονισμένα αποκλειστικώς και μόνον δι΄ αγοράν υλικού της αυτής προς το εκποιηθέν αρμοδιότητος, κοινή αποφάσει των Υπουργών Οικονομικών και Στρατιωτικών. Αι προμήθειαι εις βάρος του ως ανωτέρου εισπραττομένου ποσού ενεργούνται συμφώνως προς τας κειμένας διατάξεις. Βλ. την περίπτ. ζ΄της παρ. 1 άρθρ. 35  Νόμ. 2873/28-28 Δεκ. 2000 (ΦΕΚ  Α΄285), τόμ. 25, σελ. 106,24, με την  οποία τα έσοδα του άνω άρθρου  εισήχθησαν στον Κρατικό Προϋπολγισμό. Άρθρ.2.-Δια κοινών διαταγών του Υπουργού των Στρατιωτικών και Οικονομικών, κανονίζονται αι εκάστοτε λεπτομέρειαι της εφαρμογής του παρόντος Νόμου. Πάσα διάταξις αντικειμένη εις τον παρόντα Νόμον καταργείται. Εις την Ημέτερον επί των Στρατιωτικών Υπουργόν ανατίθεμεν την δημοσίευσιν και εκτέλεσιν του παρόντος Δ/τος. 